

**LĖŠŲ PERSKIRSTYMAS**

*Kai įvykdžius visus ar pagrindinius projekto apimtyje numatytus pirkimus**vienose projekto biudžeto eilutėse liko lėšų, o kitose fiksuojamas jų trūkumas - galimas lėšų perskirstymas tarp biudžeto eilučių*.

***I etapas***

Vadovaujantis Projektų finansavimo ir administravimo taisyklių 19 sk. 172 p., **per DMS pateikiate** **prašymą** (laisva forma), kuriuo be kita ko informuojate:

* kur susidaro lėšų trūkumas (nurodoma veikla, sutartis, biudžeto eilutė ir lėšų trūkumas);
* kur susidaro lėšų perteklius (nurodoma veikla, sutartis, biudžeto eilutė ir lėšų perteklius);
* apie konkrečias lėšų trūkumo priežastis ir kokių veiksmų ėmėtės siekdami sumažinti papildomų išlaidų poreikį. Atkreiptinas dėmesys į tai, ar įvertinus atliktas pirkimo procedūras Agentūra pateikė pastabas/rekomendacijas susijusias su pirkimo kaina.

***II etapas***

Vadovaujantis Projektų finansavimo ir administravimo taisyklių 19 sk. 175 p.:

* Įvertinę Jūsų pateiktą prašymą, informuosime Jus apie priimtą sprendimą;
* Palankaus sprendimo atveju, parengsime Projekto finansavimo sutarties pakeitimą, kurį pateiksime Jums pasirašyti;
* Gavę pasirašytą sutarties pakeitimą, SFMIS patvirtinsime sutarties keitimą;
* Teikdami mokėjimo prašymą galėsite deklaruoti išlaidas.